O spoločnosti
Už od malička som sa venovala ručným prácam, no vždy to bol len koníček, pokiaľ ma zdravotný stav nedonútil skončiť s pôvodným zamestnaním. Keďže som bola dlhodobo práceneschopná a musela som si zamestnať myseľ (neviem len tak nečinne sedieť), začala som skúšať rôzne kreatívne techniky. Venovala som sa tomu čím ďalej tým viac. Preto som chcela svoje znalosti posunúť ďalej. Najskôr som si otvorila kamenný obchodík, kde som mala možnosť predávať tovar, s ktorým som pracovala. Neskôr som začala ľudí aj učiť a aby sa priučili aj tí menší, a aby doma nevyvádzali, tak som začala organizovať aj detské dielničky a tábory. Ľudom z rôznych miest sa obchodík a tovar v ňom začal páčiť čoraz viac a tak som sa rozhodla založiť internetový obchod, aby som Vám uľahčila nákup. Takto nemusíte cestovať do kamenného obchodu k nám, ale v pohodlí svojich domovov si môžete objednať akýkoľvek tovar z našej ponuky.